Sähkön kokonaishintasi muodostuu sähköenergiasta, verkkopalveluista ja veroista. Jokainen osa vie kuluista noin kolmanneksen. Sähkönsiirrosta ja sähköenergiasta veloitetaan kiinteä kuukausimaksu (euroa/kk) ja käyttämäsi energian mukaan määräytyvä kulutusmaksu (snt/kWh).
Sähköstä maksetaan sähköveroa, jonka verkkoyhtiö laskuttaa sähkön siirtohinnan yhteydessä ja välittää edelleen valtiolle.
Arvonlisäveroa, 24 %, peritään sähköenergiasta, sähkön siirrosta, sähköverosta ja huoltovarmuusmaksusta välitettäväksi valtiolle.